gheven sall h mudde spelten goet ende payabel d maten voirscreve ende die leveren en betalen
en hem dair aff vesticheit doen gelijck vanden voirs xl mudden voir vercleert is
Item hebben de voirs seggeren voirt geseeght van alsulken coste alse de groet bailhu
vanden walsten lande gedaen en geleden heeft omme de vruchten vanden voirs landen
in twijvel staende in gewariger hant te leggen en oic van alsulken cost als clerebant
van lynguyten versueke der stat vanloeven gecost heeft doen inne te halen dat
han
beyde de voirs ptien beyde alsulken coste alse de stat van loeven dair aff tebmineren sall
gelijc betalen sullen
Item seggen de voirs seggeren voir hue seggen Als van alsulken banduyn van iii
crenen Dair op hen de voirs lybrecht en gontir voe notar en getuygen hen gesubmitteert
en verbonden hadden en die de voirs lybrecht den segelere van ludick overgegheven soude
hebben dat elck van hen beyden dair aff staen en blijven sall op sijn beloep
Seggende noch voirt de voirs seggen voir hue seggen dat elc vanden ptien
voirs jegen den anderen van allen costen schaden theeringen bladinghen en vervallen renten
die enmich van hen geleden gedaen gehadt opgebuert en innegehaven mach hebben tot opten
dach van heden tot eeuweghen daigen quijt vry en ongehouden sullen sijn En datt elck
vanden ptien den anderen op dat hijs begheert nae den recht der stit van loeven
ter stont verseken en verloven sall uutghevende noch de seggen voir hue seggen
dat de voirs gouthir ten versueke des voirs lybrechts bekennen en lyen sall voe
de xxii van ludick dat hij vanden voirs lybrechte vernueght sij van alsulker
cost dair voer de voirs gouthie den voirs lybrechte voir de xxii van ludic verwonne
heeft en dat de selve gonthir sijn consent dair toe dragen sall voir de xxii voirs iat
de voirs lybrecht de lande van ludick en van loen dair hij om des voirs sake
wille uutgeseeght is weder hebben moige En oft alsoe gebuerde dat in desen seggen
voirs tusscen de voirs ptien in toecomende tijden ennich donckernisse oft switerh viele
Dair god voir sij soe hebben dat de voirs vier seggen tot henwert behouden omme die
bij hen vercleert te werde allen argelist hier inne uutgescheiden